2α. ΒΑΣΙΛΙΚΟΝ ΔΙΑΤΑΓΜΑ της 16/19 Μαρτ. 1893 Περί των επί προσωρινή ατελεία εισαγομένων πρώτων υλών επί εξαγωγή αυτών μεταπεποιημένων εις βιομηχανικά προϊόντα. Οι εργοστασιάρχαι οι θέλοντες να επωφεληθώσιν εκ της υπό του Νόμ. ΒΡΝΗ΄ παρεχομένης ατελείας πρώτων υλών υποβάλλουσιν αίτησιν εις το Υπουργείον των Οικονομικών εν η ορίζουσιν ακριβώς την τοποθεσίαν του εργοστασίου αυτών, αν το εργοστάσιον ανήκει εις αυτούς αποκλειστικώς ή εις εταιρείαν, την κατ’ ανώτατον όρον δυνατήν παραγωγήν του εργοστασίου δια των υπαρχόντων μηχανημάτων και άλλων μέσων, και το κατ’ έτος παραδοτέον αυτοίς ποσόν πρώτων υλών επί προσωρινή ατελεία. Το Υπουργείον των Οικονομικών επιμελείται της εκτελέσεως των υπό του άρθρ. 2 εδάφ. α΄ του Νόμ. ΒΡΝΗ΄ οριζομένων. Αι επί προσωρινή ατελεία εισαγόμεναι ύλαι ως και τα εξαγόμενα ή αποταμιευόμενα υπό διαμετακόμισιν βιομηχανήματα καταγράφονται χάριν προχειροτέρου ελέγχου λεπτομερώς και εν ιδιαιτέρω βιβλίω συμφώνως πρός τα υπό του Υπουργείου των Οικονομικών κανονισθησόμενα. Τα αποταμιευόμενα υπό διαμετακόμισιν προϊόντα βιομηχανίας δεν δύνανται να εισαχθώσιν εις το Κράτος, ειμή επί πληρωμή του εισαγωγικού τέλους δια τα ευτελή βιομηχανικά προϊόντα. «Η έννοια της διατάξεως της δευτέρας περιόδου της τετάρτης παραγράφου του από 16 Μαρτ. 1893 Δ/τος, είναι ότι τα εισαγόμενα εις την κατανάλωσιν της χώρας βιομηχανικά προϊόντα τα παραχθέντα εξ υλών παραληφθεισών επί προσωρινή ατελεία, υπόκεινται εις την πληρωμήν μόνον των τελών και φόρων των βαρυνόντων τας επί προσωρινή ατελεία παραληφθείσας πρώτας ύλας» (Π.Δ/μα 22/25 Ιουν. 1927). Η εισαγωγή των πρώτων υλών και η εξαγωγή των εξ αυτών παραγομένων βιομηχανικών προϊόντων επιτρέπεται μόνον δια των τελωνείων πρώτης τάξεως. (Αντί για τη σελ. 485(α) Σελ. 485(β) Τεύχος Ζ22-Σελ. 11 30.Ζ.ω.42 Ατέλειες διάφορες Προσωρινές Ατέλειες 30.Η.α.1-2α Ο Υπουργός των Οικονομικών  δύναται να διατάσσει επιθεώρησιν ή συνεχή επίβλεψιν των εργοστασίων, εις α παρεχωρήθη το προνόμιον της επί προσωρινή ατελεία εισαγωγής πρώτων υλών, όπως και δια του μέσου τούτου εξελέγχηται το ποσόν των χρησιμοποιουμένων υλών προς κατασκευήν των βιομηχανικών προϊόντων των εργοστασίων τούτων. Η εισαγωγή των πρώτων υλών και η εξαγωγή των εξ αυτών παραγομένων βιομηχανικών προϊόντων επετράπη και δια του Τελωνείου Θήρας δια του Β.Δ 5/11 Ιαν. 1902. 